**ПРОТОКОЛ № 1**

За действията по чл. 54 от ППЗОП, извършени от комисия, назначена със Заповед № 530 от 04.09.2019 г. за разглеждане, оценка и класиране на оферти в Публично състезание за определяне на изпълнител по договор за обществена поръчка с предмет: **"ЗИМНО ПОДДЪРЖАНЕ И СНЕГОПОЧИСТВАНЕ НА УЛИЧНА И ПЪТНА МРЕЖА НА ТЕРИТОРИЯТА НА ОБЩИНА СИМЕОНОВГРАД И НА РЕПУБЛИКАНСКА ПЪТНА МРЕЖА В ГРАНИЦИТЕ НА ГРАД СИМЕОНОВГРАД ЗА ЗИМЕН СЕЗОН 2019 – 2020 г.",** открита с Решение 464 от дата 07.08.2019 г. на Кмета на община Симеоновград и Обявление с изх. № С-4023 от дата: 07/08/2019 г.в „Профил на купувача“ на община Симеоновград и Агенцията по обществени поръчки (АОП), с уникален номер в РОП на АОП 00638-2019-0005.

На 04.09.2019г., от 10.00 часа, в гр.Симеоновград пл.Шейновски № 3,Община Симеоновград, зала № 14, етаж 2, комисия в състав:

**Председател:**Гергана Иванова Димова- на длъжност– старши експерт ”Правно обслужване и секретар на МКБППМН” в Община Симеоновград, квалификация – юрист.

Членове:

 1.Наджие Метин Йелдъз - квалификация – юрист-външен експерт.

 2.Мими Цонева Дачева- на длъжност - главен специалист ”Търгове, надзор и жилищно настаняване ” в Община Симеоновград, квалификация – строителен техник ”Архитектура и строителство”.

 3. Динка Гичева Маркова- на длъжност– главен специалист ”Териториално и селищно устройство” в Община Симеоновград, квалификация – строителен техник „Архитектура и строителство”

 4.Антоанета Димитрова Трифонова – на длъжност - директор дирекция „ФСД”- гл.счетоводител- квалификация – икономист.

след получаване на постъпилата оферта и протокола по чл. 48, ал. 6 от ППЗОП, пристъпи към разглеждане на офертата в горната процедура за възлагане на обществена поръчка, като преди това членовете и попълниха декларации по чл. 103, ал. 2 от ЗОП.

***В срока за приемане на оферти е постъпила една оферта, както следва:*** Оферта с вх. №С-4467/02.09.2019 г., 9,56 часа – от „НРАВОТА“ ЕООД, със седалище и адрес на управление: гр. Харманли 6450, ул. „ Хаджи Димитър“ № 26А с ЕИК 203444293;

На заседанието не присъства участника в процедурата или негов упълномощен представител, както и представители на средствата за масово осведомяване.

На основание чл. 54, ал. 3 ППЗОП, комисията пристъпи към отваряне на офертата на **„НРАВОТА“ ЕООД.**

Офертата беше отворена от Председателя на комисията, като се оповести нейното съдържание.

1. Опис на представените документи, съдържащи се в офертата.

2. Единен европейски документ за обществени поръчки (ЕЕДОП) представен на CD- Образец №1;

3. Предложение за изпълнение на поръчката –Приложение №2

Комисията установи наличието на отделен запечатан плик с надпис „Предлагани ценови параметри”. Трима от членовете на комисията подписаха Техническото предложение и плика с надпис „Предлагани ценови параметри”.

С това приключи публичната част от работата на комисията.

**Комисията пристъпи към разглеждане на документите на участника „НРАВОТА“ ЕООД по чл.39, ал.2 от ППЗОП за съответствие с изискванията към личното състояние и критериите за подбор, поставени от Възложителя.**

Комисията разгледа електронния ЕЕДОП на участника. ЕЕЕДОП е във формат, който не позволява корекции и е подписан с електронен подпис на представляващия. Комисията разгледа информацията по същество. В раздел IV, буква В – Технически и професионални способности от ЕЕДОП, участникът е посочил машините за снегопочистване и за опесъчаване с техния вид и модел, с които разполага дружеството. Участникът е посочил, че има на разположение наета база за престой на машините и за съхранение на материалите за опесъчаване в гр. Симеоновград, на адрес: ул. „Шейновска“, База „Пътно поддържане“ отдясно.

Комисията счита, че представената оферта от участника **„НРАВОТА“ ЕООД** отговаря на изискванията на Възложителя за лично състояние и критерии за подбор съгласно публикуваното Обявление с изх. № С-4023 от дата: 07/08/2019 г. в „Профил на купувача“ на община Симеоновград и Агенцията по обществени поръчки (АОП) . Допуска участника към оценка на техническо предложение.

**Техническото предложение на участник „НРАВОТА“ ЕООД:** Представено е предложение за изпълнение на поръчката от „НРАВОТА“ ЕООД, в съответствие с Приложение № 2 на Възложителя. В техническото предложение, участникът е посочил, че срока за излизане на техниката (време за реакция) след подаване на съобщението от страна на упълномощеното от Възложителя лице и/или при натрупана снежна покривка с дебелина не повече от 3см. (в минути) е в рамките на 15 (петнадесет) минути. Посочил е телефон за връзка за предаване и приемане на информация по всяко време на денонощието. Декларира, че за опесъчаване на пътищата ще се използва естествен пясък, отговарящ на БДС или еквивалентен. Материалът няма да съдържа глинести и други вредни примеси. Гарантира, че ще осигури нормална проходимост по поддържаната общинска мрежа, с приоритети във времето от 7:00 до 9:00ч и от 17:00 до 19:00ч, в съответствие с Инструкцията за зимно поддържане на републиканските пътища(ГУП,1998). Срокът за изпълнение на поръчката приема да е до 30.04.2020г., при срок на валидност на офертата – 6 месеца от крайния срок за подаване на офертите.

***Комисията пристъпи към оценяване на техническото предложение съгласно методиката за оценка:***

Оценката се извършва по следните показатели:

***1. Показател - К1 (цена) максимална оценка 80 точки.*** Където:

**К1=Ц1+Ц2**

**Ц1=Ц1(мин.) х50,**

**Ц1(участник)**

**Ц1- цена (лв./км) за снегопочистване**, където:

Ц1(мин.) е най - ниската предложената ед.цена(лв./км) за снегопочисване от участник в процедурата

Ц1 (участник) - е предложената ед.цена(лв./км) за снегопочисване от участника в процедурата

**Ц2=Ц2(мин.) х30,**

**Ц2 (участник)**

Ц2- цена(лв./км) за опесъчаване, където:

Ц2 (мин. ) - е най - ниската предложената ед.цена(лв./км) за опесъчаване от участник в процедурата

Ц2 (участник)-е предложената ед. цена(лв./км) за опесъчаване от участника в процедурата

2. ***Показател - Срок за излизане на техниката (време за реагиране) след подаване на съобщението от страна на упълномощеното от Възложителя лице и/или при натрупана снежна покривка с дебелина не повече от 3см. (в минути)* -*К2 максимална оценка 20 точки.***Където:

***К2*=*Ср.мин. х* 20,**

***Ср. Участник***

където;

*Ср.мин.*- най - краткият предложен срок за излизане на техниката *(време за реагиране) след* подаване на съобщението от страна на упълномощеното от Възложителя лице и/или при натрупана снежна покривка с дебелина не повече от 3см. (в минути).

*Ср. Участник -* предложеният от оценявания участник срок за излизане на техниката *(време за реагиране) след* подаване на съобщението от страна на упълномощеното от Възложителя лицеи/или при натрупана снежна покривка с дебелина не повече от 3см. (в минути).

***Комисията извърши оценка на Показател К2 , както следва:***

***К2*=*Ср.мин. х* 20=15/15х20=20т.**

***Ср. Участник***

След като разгледа Техническото предложение на единствения участник, Комисията единодушно реши:

**СВИКВА ПУБЛИЧНО ЗАСЕДАНИЕ ЗА ОТВАРЯНЕ НА ЦЕНОВОТО ПРЕДЛОЖЕНИЕ НА УЧАСТНИК: „НРАВОТА“ ЕООД НА 18.09.2019г. ОТ 10.00 ЧАСА В ГР.СИМЕОНОВГРАД, ПЛ.ШЕЙНОВСКИ № 3, ОБЩИНА СИМЕОНОВГРАД, СТАЯ № 17, ЕТАЖ 2.**

Уведомява участниците на основание чл.57, ал.3 от ППЗОП чрез съобщение в профила на купувача .

Комисия в състав:

Председател: ............/п/......................

 / Гергана Димова/

 Членове: 1. .........../п/............................

 / Наджие Йелдъз /

 2............/п/.............................

 / Мими Дачева /

 3. ........../п/.............................

 / Динка Маркова /

 4………/п/…………………..

 /Антоанета Трифонова /

Заличена информация на основание чл.36а, ал.3 от ЗОП.